Special Force: Anarchy

Special Force: Anarchy ialah sebuah siri drama televisyen penstriman Malaysia 2023 dicipta dan arahan oleh Syafiq Yusof. Diilhamkan dari filem KL Special Force (2018) arahannya, ia dibintangi oleh Puteri Aishah, Elizabeth Tan, M. Nasir, Hasnul Rahmat dan Yusuf Bahrin. Siri ini disiarkan secara eksklusif di Disney+ Hotstar bermula 14 Januari 2023 dan tamat pada 25 Februari 2023.

Sinopsis 
Mengisahkan tentang perjalanan Iman, seorang pegawai polis muda, bersemangat tinggi, dari sebuah negara fiksyen, Tenggara. Tanpa diduga, siasatan yang dilakukan terhadap satu rompakan bank terancang, bukan sahaja telah mempertemukannya dengan kumpulan bawah tanah berbahaya, tetapi juga telah membuka sebuah rahsia besar yang mampu mengubah segalanya! Sebagai seorang pegawai polis cemerlang yang serba boleh, Iman direkrut untuk menyertai satu pasukan anti-rasuah elit khas yang diketuai oleh bapanya sendiri, Komander Qabil.

Ditubuhkan khas untuk menyelesaikan kes jenayah paling berbahaya, penyertaan Iman telah membantu pasukan itu membongkar rancangan rompakan di Bank Tenggara oleh geng penjenayah ganas yang dikenali sebagai Azazel. Kumpulan pengganas ini diketuai oleh seorang lelaki bernama Umar. Di tengah konflik persengketaan itu, Iman terperangkap dengan kebuntuan apabila berdepan dengan sebuah pendedahan mengejutkan. Iman kini dipaksa untuk membuat pilihan yang mustahil.

Pelakon 
 M. Nasir sebagai Umar
 Puteri Aishah sebagai Iman
 Yusuf Bahrin sebagai Jeff
 Fify Azmi sebagai Merah
 Chacha Maembong sebagai Putih
 Anas Ridzuan sebagai Cakoi
 Alvin Wong sebagai Rudi
 Steve Yap sebagai Tan Sri Reuben
 Dynas Mokhtar sebagai Mariam
 Hasnul Rahmat sebagai Komander Qabil
 Elizabeth Tan sebagai Sara
 Johan As'ari sebagai Izzat
 Theebaan G sebagai Tareeq
 Daniella Sya sebagai Julia
 Namron sebagai Tuan Amir
 Jalaluddin Hassan sebagai Datuk Imran Hassan
 Sofi Jikan sebagai Cerpelai
 Z. Zamri sebagai Eddie Ular
 Hariz Othman sebagai Inspektor Adib
 Izzendra sebagai Linda
 Brian Chan sebagai Jason
 Kenji Sawahi sebagai Leslie
 Jordan Shao sebagai Keong
 Jovi Heng sebagai Mike
 C. Kumaresan sebagai Anand Raj
 Hafidzuddin Fazil sebagai Musa
 Ahmad Tarmimi Siregar sebagai Iskandar Mansoor

Penerbitan 
Syafiq Yusof berkata mengenai drama ini dalam satu temubual bersama Berita Harian:

Keluaran 
Special Force: Anarchy dikeluarkan pada 14 Januari 2023 di Disney+ Hotstar di Malaysia dan juga di wilayah Asia Tenggara sebagai Hotstar Originals, termasuk Singapura dan Filipina di Disney+ menerusi hab Star. Acara tayangan siri ini telah diadakan di Hotel EQ, Kuala Lumpur sehari sebelum tayangan perdana rasmi siri ini.

Rujukan

Pautan luar 
 Special Force: Anarchy di Disney+ Hotstar
 

Drama Melayu 2023
Rancangan asal Disney+ Hotstar
Drama terbitan Skop Productions